Maaliskuun lastenkirjauutuudet kuljettavat lukijan huimaan seikkailuun Atlantin aalloille Mikko Kalajoen kirjoittamassa ja Petteri Mattilan kuvittamassa Atlantin yli: Jari Saarion suuri soutumatka -kuvakirjassa. Suositun Yökoulu-sarjan uudessa osassa matkataan Lappiin kokeilemaan pimeähoitoa. Tutustu kaikkiin uutuuksiin Kirja-verkkokaupassa ja tilaa uusia lukuelämyksiä!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Maaliskuun lastenkirjauutuuksia 🌊
Maaliskuun lastenkirjauutuudet kuljettavat lukijan huimaan seikkailuun Atlantin aalloille Mikko Kalajoen kirjoittamassa ja Petteri Mattilan kuvittamassa Atlantin yli: Jari Saarion suuri soutumatka -kuvakirjassa. Suositun Yökoulu-sarjan uudessa osassa matkataan Lappiin kokeilemaan pimeähoitoa. Tutustu kaikkiin uutuuksiin Kirja-verkkokaupassa ja tilaa uusia lukuelämyksiä!
Lasten- ja nuortenkirjat
# Alkaen 3-vuotiaille
Taikakaramellit
Herkkä ja viisas kuvakirja yksinäisestä lapsesta ja kommunikoinnin tärkeydestä. Dongdong alkaa taianomaisia karkkeja syötyään kuulla ympärillään, mitä toiset todellisuudessa tuntevat ja ajattelevat. Astrid Lindgren Memorial Awardilla palkitun tekijän kuvakirja kertoo tarinan Dongdongista, jolle maagiset karkit antavat kyvyn kuulla ympärillään todellisia, ääneen lausumattomia ajatuksia – eläinten, toisten ihmisten ja jopa edesmenneiden. Ikäsuositus 3+.
##### 19,90 € #####
Osta tästä
Peppi: Maailman vahvin tyttö
Opi rohkeutta ja itseluottamusta Peppi Pitkätossun kanssa tässä innostavassa kuvakirjassa, joka yhdistelee tarinaa ja tunnetaitokasvatusta. Peppi Pitkätossu on maailman vahvin tyttö ja lisäksi rohkea, hauska ja mainio ystävä. Miten oppia olemaan kuin Peppi? Entä jos onkin ujo eikä kauhean huimapäinen? Ei haittaa: jokainen meistä on ainutlaatuinen. Ikäsuositus 3+.
##### 21,90 € #####
Osta tästä
Lotta ja pappa. Virvon, varvon
Rakastetun papan lapsuustarinat saavat jatkoa! Lotta ja pappa askartelevat virpomavitsoja, kuten suomalaiset lapset ovat aina pääsiäisen alla tehneet – ”sen jälkeen, kun karjalaiset sen heille opettivat”, sanoo pappa. Pappa kertoo koskettavan tarinan lapsuutensa keväästä, jolloin karjalaiset evakkolapset yrittivät ystävystyä uuden kotikylän lasten kanssa. Onneksi tuore virpomisperinne toi myös uusia kavereita! Ikäsuositus 3+.
##### 19,90 € #####
Osta tästä
# Alkaen 5-6-vuotiaille
Atlantin yli: Jari Saarion suuri soutumatka (signeerattu)
Mitä kaikkea tapahtui Jari Saarion hurjalla matkalla Atlantin yli vuonna 2023? Kuvakirja uskomattomasta soutumatkasta sopii täydellisesti seikkailutarinoita janoaville lapsille. Kaikki suomalaiset tuntevat Jari Saarion, soutajan, joka ylitti yksin Atlantin valtameren. Tämä uljaasti kuvitettu kirja kertoo hänen tarinansa lapsille sopivan jännittävällä tavalla ja kertoo matkasta kiinnostavia yksityiskohtia. Ikäsuositus 5+. Signeerattuja kirjoja on saatavilla rajattu erä.
##### 21,90 € #####
Osta tästä
Yökoulu ja huurteinen hirviö
Yökouluun tulee uusi oppilas, Elsa Nuotio, jolla on erityisominaisuus: kaikki mihin hän koskee syttyy tuleen! Samaan aikaan Martta Vampyyri altistuu paahtavalle auringolle ja saa pahan aurinkoihottuman. Terveydenhoitaja Pirjo Piikkikammosen on lähetettävä hänet Lappiin saamaan pimeähoitoa. Martan ihottuma alkaakin helpottaa, kunnes yhtäkkiä revontuli iskee ja hän palaa poroksi. Ihan oikeaksi poroksi! Onko mitään tehtävissä Martan pelastamiseksi? Ikäsuositus 5+. Toimitukset alkaen 27.3.2025.
##### 18,90 € #####
Osta tästä
Sillä aikaa koulussa
Hykerryttäviä runoja luokista, käytäviltä ja pihoilta! Sillä aikaa koulussa on railakas lastenrunokirja kolmasluokkalaisista Myrskystä, Kingistä ja Liljasta sekä luokanopettaja Sirkka Kapasesta. Koulupäivien keskellä iloa voi löytää kaikkein arkisimmista asioista: löytötavaralaatikosta, itsearviointilomakkeesta ja hattuhyllyn täistä! Mutta miten sujuu 3B:ltä herne-rock, ja mikä aiheuttaa Suuren Tyhjyyden? Ikäsuositus 6+.
##### 21,90 € #####
Osta tästä
# Alkaen 9-vuotiaille
Pandojen valtakunta: Valon polku
Onko murhaaja vapaalla jalalla Bambuvaltakunnassa? Auringon pimentymisen jälkeen pandakolmoset ajautuvat erilleen. Urhea kultapanda Loikka yrittää tavoittaa kadoksiin joutuneen Lehden. Sade etsii epätoivoisesti pandojen joukossa piilottelevaa murhaajaa, ja Aave taivaltaa pitkin valtakuntaa yhdistääkseen molemmat perheensä. Kuka auttaisi, kun myrsky raivoaa ja kavalat lumiapinat vaanivat joka oksalla? Ikäsuositus 9+.
##### 21,90 € #####
Osta tästä
# Disneyn uutuuksia ❄️🌛
Disney. Prinsessat. Kuun loisteessa
Kahdeksan sadun kokoelmassa Disneyn rakastetut prinsessat tarinoivat illan tullen. Kuun loisteessa tuuditetaan unten maille niin hiirulaisia kuin lumottuja esineitäkin, ja saat kuulla, kuinka prinsessat viettävät pyjamajuhlia. Tähkäpää tunnelmoi leiritulen äärellä, Pocahontas uhmaa myrskyä ja Aurora löytää kadonneen pupun. Satuja pääsevät sepittämään myös Belle, Merida ja Tuhkimo. Ikäsuositus 5+.
##### 21,90 € #####
Osta tästä
Disney. Frozen. Yllätysten taival
Mielikuvitusta kutkuttavassa tarinassa Anna ja Elsa suunnistavat vihjeiden avulla paikasta toiseen. Mikä yllätys heitä lopussa odottaa? On kulunut useampi vuosi siitä, kun Arendelin linnan portit avattiin. Juhlapäivän kunniaksi Olaf on järjestänyt kuninkaallisille sisaruksille jännittävän aarteenetsinnän. Vihjeet johdattavat Annaa ja Elsaa ympäri valtakuntaa, kunnes he oivaltavat jotakin tärkeää. Ikäsuositus 3+.
##### 16,90 € #####
Osta tästä
# Marvelin ja Star Warsin faneille
Marvel. Tohtori Outo: Magian mystinen mahti
Kun vampyyrit, zombit, maahiset ja muut taruolennot ottavat New Yorkin temmellyskentäkseen, supersankarien on haettava apua mystisen mahdin mestarilta. Mutta pystyykö ylityöllistetty – ja alipalkattu – Tohtori Outo torjumaan yliluonnollisen hyökkäyksen? Ja suostuuko hän kuuntelemaan salaperäisiä liittolaisiaan, joista monet ovat vähintään yhtä arveluttavia kuin myyttien hirviöt? Jännittävä ja upeasti kuvitettu lukuromaani Marvel-maailman mystisemmältä puolelta. Ikäsuositus 7+.
##### 20,90 € #####
Osta tästä
Star Wars. Pikkujedien seikkailut. Nuoret jedit
Jedikoulun vauhdikasta menoa perheen pienimmille! Jedikoulun kolmikko Kai, Nubs ja Lys lähtee ensimmäiselle ihan oikealle tehtävälleen syrjäiselle Tenoo-planeetalle. Siellä he oppivat yhtä ja toista galaksista, Voimasta ja jedien tehtävistä – sekä ystävyydestä ja yhteistyöstä. Pienimpien on pidettävä yhtä, kun vastaan tulee kurjia avaruuspiraatteja! Disneyn uuteen piirrossarjaan perustuva hupaisa tarina tutustuttaa nuorimmat lukijat Tähtien sodan vinhaan maailmaan. Ikäsuositus 3+.
##### 14,90 € #####
Osta tästä
# Muumi-kirjat perheen pienimmille
MUUMI: Missä piileskelet?
Missä Muumipeikko piileskelee? Hauska pahvikirja on täynnä läppiä, joiden taakse voi kurkistaa. On aika lähteä eväsretkelle. Mutta Muumipeikkoa ei löydy mistään. Missä hän oikein piileskelee? Onko hän pyykkinarun takana, verannan alla tai omenapuussa? Ikäsuositus 0+.
##### 18,90 € #####
Osta tästä
Muumi ja Pikku Myy. Kotona
Selkeät ja hauskasti kuvitetut, tukevasivuiset ja turvalliset Muumi ja Pikku Myy -katselukirjat sopivat pienokaisten käsiin. Pesä on linnun koti, mutta onko se maassa vai puussa? Onko koira kotona? Missä Tuu-tikki asuu? Mikä tekee asuinpaikasta kodin? Ikäsuositus 0+.
##### 16,90 € #####
Osta tästä
# Huhti- ja toukokuun odotettuja uutuuksia 🐴🌍🎨
Rambon talli: Kultaharjan salaisuus (signeerattu)
Jo ilmiöksi nousseen Rambon talli -kirjasarjan kolmannessa osassa keväinen ratsastusvaellus muuttuu yllättäen vaaralliseksi, kun seurue eksyy reitiltä. Rambon tallilaiset lähtevät ratsastusvaellukselle Kultaharjan metsään. Vaelluksella he kohtaavat monia vaaroja ja joutuvat keskelle outoja tapahtumia, joita metsä on piilotellut vuosisatojen ajan. Mitä Ahlgrenin linna pitää sisällään? Selviääkö Kultaharjan suurin salaisuus? Ikäsuositus 9+. Toimitukset alkaen 1.4.2025. Signeerattuja kirjoja on saatavilla rajattu erä.
##### 20,90 € #####
Ennakkotilaa
Paqpan maailma. Väritä jännät reissut! (signeerattu)
Tutustu persoonallisiin matkakohteisiin suosikkitubettaja Paqpan piirtämässä värityskirjassa, jonka jokaiseen kuvaan liittyy omakohtainen tarina kulissien takaa. Paqpa on vieraillut toinen toistaan vaarallisemmissa paikoissa ja kuvannut uskomattomia videoita kanavalleen. Nyt jännittäviin matkakohteisiin pääsee myös värittämällä, sillä Paqpa on ikuistanut muistonsa upeiksi värityskuviksi. Ikäsuositus 12+. Toimitukset alkaen 2.5.2025. Signeerattuja kirjoja on saatavilla rajattu erä.
##### 17,90 € #####
Ennakkotilaa
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste